                               МОТИВИ
Към Проект на НАРЕДБА 
ЗА УСЛОВИЯТА И РЕДА  ЗА ПРОВЕЖДАНЕ НА ОБЩЕСТВЕНО ОБСЪЖДАНЕ ЗА ПОЕМАНЕ НА ДЪЛГОСРОЧЕН ОБЩИНСКИ ДЪЛГ ОТ ОБЩИНА ЗЛАТОГРАД

1. Причини и мотиви за приемане на Наредба за условията и реда за провеждане на обществено обсъждане за поемане на дългосрочен общински дълг:


Съгласно чл.15, ал.3 от Закона за общинския дълг, общинският съвет приема наредба, регламентираща условията и реда за провеждане на обществено обсъждане за поемане на дългосрочен общински дълг.

Към настоящия момент на територията на Община Златоград е в сила Наредба №16  за условията и реда за провеждане на обществено обсъждане за поемане на дългосрочен общински дълг от Община Златоград. 

Действащият нормативен акт, приет през 2009г., не отразява настъпилите изменения в националното законодателство в периода от 2011г. до 2018г. /последното изменение е обнародвано с Държавен вестник бр. 96 от 1.12.2017 г., в сила от 1.01.2018 г., доп., бр. 99/ 12.12.2017 г., в сила от 1.01.2018 г./. 

Освен това се установяват и непълноти при проведената процедура по приемането, които следва да бъдат отстранени чрез отмяна на съществуващите текстове и замяната им с  нови.
2. Цели, които се поставят с приемане на наредбата:
Да се отговори положително и категорично на поставените задължения от страна на националния законодател, в съответствие и в изпълнение на Закона за общинския дълг.
3. Очаквани резултати от приемане на наредбата:

Подобряване на местната подзаконова нормативна уредба и привеждането и в съответствие с разпоредбите на националното законодателство.
4. Финансови средства, необходими за прилагане на новата уредба:

За прилагане на наредбата не са необходими допълнителни финансови и други средства.

5. Анализ за съответствие с правото на Европейския съюз

Законодателството на Европейския съюз не въвежда нови изисквания, които да бъдат транспонирани в наредбата.
МИРОСЛАВ ЯНЧЕВ
Кмет на Община Златоград



В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

